Stiftelsen ble etablert i 1983 under navnet Lille Torungens Venner, med Nils H. Thommesen som primus motor. Formålet da var å bevare det verneverdige Lille Torungen fyr på Lille Torungen. Etter to år med innsamling av pengegaver fra private og nærliggende kommuner samt støtte fra Statens kulturminnefond, ble fyret rehabilitert eksternt i 1985, mens interiøret gjennomgikk rehabilitering i 1987.